### Beslutninger

Silas Christensen, Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 14. december 2022 har vedtaget Magistratens indstilling i overensstemmelse med erklæring fra Teknisk Udvalg af 7. december 2022.

Enhedslisten de Rød-Grønnes byrådsgruppe kunne ikke tiltræde indstillingen.

### Resume

Byrådet har i forbindelse med beslutningen 28. maj 2019 om at etablere en ny skole og fritidstilbud i [adresse] afsat 21 mio. kr. til anlæg af erstatningsbaner. Med denne indstilling meddeles rådighedsbeløb og anlægsbevilling på 15 mio. kr. til anlæg af to kunstgræsbaner på [adresse] som erstatning for 2 af 3 græsbaner, der nedlægges.

Det afsatte rådighedsbeløb finansieres dels af midler til etablering af erstatningsboldbaner (11. mio. kr.) og dels af midler til Ellekær Idrætsanlæg fra aftalen om et attraktivt skoletilbud i [adresse], [adresse] og [adresse] 22. maj 2019 (4. mio. kr.). Det resterende rådighedsbeløb på anlægsreserven vedrørende erstatningsbaner overføres til Sport & Fritid til medfinansiering af den tredje erstatningsbane.

Derudover fastlægger denne indstilling den overordnede disponering af Ellekærområdet, med placering af to kunstgræsbaner, byudviklingsarealer og arealer til idræts- og fritidsfaciliteter. Ellekærområdet er en del af ”Strategisk udviklingsplan for Hasselhøj: Bispehaven, Ørni Frederiksen og dele af Hasle” vedtaget af Byrådet 14. september 2022.

Udviklingen af områdets arealer konkretiseres i det videre arbejde – i samarbejde med borgerne og brugerne - og forelægges for byrådet i særskilt indstilling.

### Beslutningspunkter

Det indstilles:

At 1) Der meddeles anlægsbevilling og rådighedsbeløb på 15 mio. kr. til Sport & Fritid til etablering af to kunst-græsbaner på [adresse].

At 2) De afsatte rådighedsbeløb finansieres af midler afsat på reserven til anlæg af erstatningsbaner i [adresse] (2019) 11 mio. kr., samt midler afsat under Borgmesterens Afdeling fra Aftalen omkring Bispehaven (2019) 4 mio. kr.

At 3) Restrådighedsbeløb på anlægsreserven på 0,9 mio. kr. overføres til Kultur og Borgerservice under Sport & Fritid til medfinansiering af en tredje erstatningsbane.

At 4) Der overføres 660.000 kr. årligt til Sport & Fritid til drift af kunstgræsbanerne. Midlerne overføres fra Aftalen omkring Bispehaven (2019), gældende årligt fra 2024.

At 5) Den overordnede disponering af Ellekærområdet godkendes, som skitseret i bilag 1, jf. figur 2.

### Sagsforløb

Udvalg: Magistraten

Dato: 07-11-2022

David Ravn:

Fremsendes til [adresse] med bemærkning, at Magistraten i mødet den 7. november 2022 anbefaler, at byrådet tiltræder Borgmesterens Afdelings, Magistratsafdelingen for Teknik og Miljø samt Magistratsafdelingen for Kultur og Borgerservices indstilling af 24. oktober 2022.

Udvalg: [adresse]

Dato: 16-11-2022

David Ravn:

Fremsendes til Teknisk Udvalg til behandling i henhold til beslutning i byrådets møde den 16. november 2022.

Udvalg: Teknisk Udvalg

Dato: 07-12-2022

David Ravn: 4

Isabella Bach, Casper Ravn, Gert Gregersen og Laus Kristensen kunne tiltræde indstillingen i overensstemmelse med Magistratens anbefaling. Herbert Mikkelsen og Ken Brandt kunne tiltræde indstillingen med bemærkning om, at man er ærgerlig over, at antallet af boldbaner reduceres fra 11 til 8. Annette Larsen tog forbehold for indstillingens at 1) – 4) med henblik på drøftelse i baggrundgruppen. Annette Larsen kunne ikke tiltræde indstillingens at 5), da beslutningsgrundlaget har væsentlige mangler. Det er Enhedslistens opfattelse, at - der bør afholdes en offentlig høring af dispositionsplanen, forinden byrådet tager stilling. Gerne i form af en lokalplan for disponeringen af området. - det til sagen vedlagte notat vedrørende retssagerne i [adresse] ikke er retvisende. Nedrivningerne kan ikke lovligt, og uden at byrådet pådrager sig erstatningsansvar igangsættes, mens retssager forløber, jf. bl.a. almenlejelovens § 89 stk. 2.